कॉलोनी में सभी ऐसे रहते हैं, जैसे हों एक ही परिवार
खनिज नगर सेक्टर-2 की साफ-सुथरी कॉलोनी, जो जिले के लिए मिसाल बनी है। मुख्य द्वार पर लगी नेम प्लेट यहां रहने वाले लोगों का पता बताती है।
नेम प्लेट लगवाई, खाली पड़े प्लाटों से हटाई गंदगी
खनिजनगर सेक्टर-2 विकास समिति के अध्यक्ष विनोद चौहान बताते हैं कि जब वे यहां रहने आए थे, तब हालात बदतर थे। सड़क थी आैर ही ड्रेनेज यानी नालियां। चहुंओर गंदगी फैली थी आैर हरियाली तो जरा भी नहीं। फिर धीरे-धीरे एक के बाद मकान बनते गए, लेकिन व्यवस्थाएं नहीं सुधरी। विकास समिति का गठन हुआ। तय हुआ कि कॉलोनी में हर घर से 100 रुपए मासिक शुल्क लेकर कॉलोनी हित के काम किए जाएंगे। सबसे पहले हर मकान के बाहर नेम प्लेट लगवाई गई, ताकि बाहर से आने वालों को किसी का मकान तलाशने में परेशानी नहीं हो। फिर खाली पड़े प्लाटों पर वर्षों से जमा गंदगी साफ की गई।
रंगे-पुतेआकर्षक बिजली के पोल पर लगी है स्ट्रीट लाइट
स्थानीयपार्षद से विकास समिति की आेर से स्ट्रीट लाइट की मांग की गई, हाथोंहाथ यह काम भी हो गया। पूरी कॉलोनी जगमगाने लगी। बिजली के पोल पर कॉलोनी वालों ने आकर्षक रंग कर दिया। स्ट्रीट लाइट समय पर चालू आैर बंद करने का जिम्मा भी कॉलोनी वाले बखूबी निभा रहे हैं। यहां ऐसा कभी नहीं होता कि दिन में स्ट्रीट लाइट जलती दिखे। अंधेरा होते ही जलने लगती है, उजाले के साथ बंद। मतलब बिजली की वेस्टेज जरा भी नहीं। विधायक कोष से कॉलोनी में सड़क आैर ड्रेनेज बनवाई गई।
होली, दिवाली, जन्माष्टमी, नवरात्र सहित अन्य तीज-त्योहार पूरी कॉलोनी के लोग एक साथ मनाते हैं। यहां हर मकान के मुखिया की शादी की वर्षगांठ भी सबको याद है। जैसे ही तारीख आती है तो बधाई देने वालों का तांता लगना शुरू हो जाता है। विकास समिति की आेर से उन्हें उपहार भी दिया जाता है।
अतुल सिंह|अजमेर
शहरोंमें पड़ोसी अपने पड़ोसी को ठीक से जानता भी नहीं। अक्सर बड़ी कॉलोनियों में वारदातों की एक वजह यह भी है कि पड़ोसी-पड़ोसी का मददगार नहीं होता। इन सबसे अलग अजमेर में एक कॉलोनी खनिज नगर सेक्टर-2 पूरे जिले के लिए मिसाल है।
यहां रहने वाले सब लोग ऐसे रहते हैं जैसे वे एक ही परिवार हों। यहां की साफ-सफाई देख आप भी चकित रह जाएंगे, यह सफाई कॉलोनीवासी अपने स्तर पर ही कराते हैं। अन्य मूलभूत सार्वजनिक सुविधाओं वाला हर काम यहां के लोग अपने स्तर पर ही करवाते हैं। इस कॉलोनी की तरह यदि बाकी सारे शहर के लोग रहने लगें तो “वसुधैव कुटुंबकम’ का सपना साकार होगा।
निगमसे क्यों करें शिकवे-शिकायत, अपने स्तर पर रख लिया सफाईकर्मी
विकाससमिति की मीटिंग में तय किया गया कि साफ-सफाई सबकी जिम्मेदारी है, फिर निगम से क्यों इसकी शिकायत की जाए। समिति की आेर से मासिक तनख्वाह पर सफाईकर्मी रखा गया। रोजाना सुबह-शाम कॉलोनी में सफाई होती है। यहां रहने वाले हर मकान का कचरा भी डस्टबिन में एकत्रित किया जाता है। सफाईकर्मी डोर-टू-डोर डस्टबिन से कचरा खाली कर सड़कों पर नियमित सफाई करता है। इस व्यवस्था में सभी का सहयोग है आैर सभी खुश भी हैं। गंदगी का तो यहां नामोनिशान तक नहीं।
>एक दूसरे की परेशानियां शेयर करते हैं, मिलता है बेहतर समाधान। हर परेशानी में सभी एक साथ नजर आते हैं।
>आउटर मतलब बाहरी अनजान लोग या संदिग्ध के दिखते ही तुरंत सूचना पुलिस तक पहुंचती है।
>अपराधी इस कॉलोनी में चोरी, लूट, डकैती, वाहन चोरी सहित अन्य संगीन वारदातों को अंजाम देने की हिमाकत नहीं जुटा पाते।
>कॉलोनी में यदि अचानक कोई बीमार हुआ तो उसे अस्पताल ले जाने के लिए घर वालों से पहले आसपास के लोग सक्रिय रहते हैं।
hin_Deva hin_Deva bho_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva